 **РЕПУБЛИКА БЪЛГАРИЯ**

 Министерство на здравеопазването

 Регионална здравна инспекция - Благоевград

**УТВЪРДИЛ: ДИРЕКТОР РЗИ: ................................**

 **Д-Р ПЕТЪР ИВАНОВ**

**(1336). ПРОЦЕДУРА ЗА ПРЕКРАТЯВАНЕ НА РАЗРЕШЕНИE ЗА СЪХРАНЕНИЕ И ПРОДАЖБА НА ЛЕКАРСТВЕНИ ПРОДУКТИ ОТ ЛЕКАРИ И ЛЕКАРИ ПО ДЕНТАЛНА МЕДИЦИНА**

**І. Правно основание:**

Наредба № 5 от 06.07.2011 г. за условията и реда за получаване на разрешение за съхранение и продажба на лекарствени продукти от лекари и лекари по дентална медицина и снабдяването им с лекарствени продукти.

**ІІ. Цел:**

Целта на настоящата процедура е да се укажат реда и условията за прекратяване на разрешение за съхранение и продажба на лекарствени продукти от лекари и лекари по дентална медицина.

**ІІІ. Процедура по прекратяване на разрешение за съхранение и продажба на лекарствени продукти от лекари и лекари по дентална медицина:**

Прекратяването на разрешение за съхранение и продажба на лекарствени продукти от лекари и лекари по дентална медицина се извършва със заповед на директора на РЗИ.

 **Заявител:**

Лечебни заведения за извънболнична помощ – амбулатории за индивидуална практика за първична и специализирана медицинска помощ, регистрирани в населени места, в които няма разкрита аптека.

**Начин на заявяване на услугата:**

На гише в Центъра за административно обслужване в РЗИ-Благоевград;

По електронната поща на имейл: rzibl@rzibl.org

 Чрез системата за сигурно електронно връчване като заявлението и други изискуеми документи трябва да са електронно подписани.

По пощата като препоръчана пощенска пратка;

 Чрез куриер като куриерска пратка.

 **Необходими документи:**

1. Заявление за прекратяване на разрешение за съхранение и продажба на лекарствени продукти от лекари и лекари по дентална медицина (по образец).
2. Нотариално заверено пълномощно, ако заявлението не се подава лично.
3. Оригинал на издаденото разрешение;
4. Документ, удостоверяващ смърт или запрещение на регистрираното лице.

 **Срок за предоставяне на административната услуга:** 10 дни.

 **Вътрешен ход на процедурата:**

Заявлението за прекратяване на разрешение за съхранение и продажба на лекарствени продукти от лекари и лекари по дентална медицина се подава в Центъра за административно обслужване в РЗИ – Благоевград и се завежда в Единната информационна система от приелия го служител.

В срок от 3 (три) работни дни от подаване на заявлението длъжностното лице, водещо регистъра, изготвя заповед за прекратяване на разрешението и я изпраща за съгласуване на директора на дирекция „Медицински дейности” и на юрисконсулт от дирекция АПФСО. След съгласуване директорът на дирекция „Медицински дейности” изпраща заповедта за подпис от директора на РЗИ-Благоевград.

След подписване на заповедта от директора, длъжностното лице я вписва в Регистъра на издадените разрешения за продажба и съхранение на лекарствени продукти в 3-дневен срок и я прилага към досието на лечебното заведение.

Заповедта се връчва на заявителя или на упълномощено от него лице от служител на Центъра за административно обслужване срещу представена лична карта или срещу представено нотариално заверено пълномощно, а ако в заявлението е посочен друг начин за получаване, тогава заповедта се изпраща като вътрешна пощенска или куриерска пратка на посочения от заявителя адрес.

**Резултат от процедурата:**

Заповедта за прекратяване на разрешение за съхранение и продажба на лекарствени продукти от лекари и лекари по дентална медицина прекратява правото на регистрираното лице да съхранява и продава лекарствени продукти.

**Такси:**

Не са предвидени такси за прекратяване на разрешението за съхранение и продажба на лекарствени продукти от лекари и лекари по дентална медицина.

Процедурата влиза в сила от датата на регистрация в Единната информационна система Eventis R7. Контролът по изпълнение на процедурата се осъществява от директор дирекция „Медицински дейности“.

**Съгласувал:** Д-р И. Дукова - директор на ДМД: .........................

**Изготвил:** А. Илиева - гл. експерт в ДМД: .........................

гр. Благоевград, ул. „Братя Миладинови“ № 2,

тел.: 073/88 87 01, факс: 073/58 20 50, e-mail: rzibl@rzibl.org

[www.rzibl.org](http://www.rzibl.org)